ອົງ​ການ FAO ແລະ USAID ມອບ​ຊຸດກວດ​ໂຄວິດ-19 ແບບ​ໄວ 12,000 ຊຸດ ໃຫ້​ແກ່ ສ​ປ​ປ ລາວ
ຊຸດກວດແບບໄວເຫຼົ່ານີ້ ແມ່ນໄດ້ຮັບທຶນສະໜັບສະໜູນ ຈາກອົງການ USAID ເພື່ອເສີມສ້າງຄວາມສາມາດຂອງລັດຖະບານລາວ ໃນການຄົ້ນຫາແລະຮັບ​ມື​ ກັບພະຍາດ COVID-19 ທີ່ກຳລັງລະບາດຢູ່ໃນຂະນະນີ້.
ອົງການ FAO ແລະ USAID ມອບຊຸດກວດພະຍາດ COVID-19 ແບບໄວ 12,000 ຊຸດໃຫ້ແກ່ ສປປ ລາວ ເມື່ອວັນທີ 4 ພະຈິກ 2021 ທີ່ນະຄອນຫຼວງວຽງຈັນ ອົງການພັດທະນາສາກົນຂອງສະຫະລັດອາເມຣິກາ ຫຼື USAID ແລະ ອົງການອາຫານ ແລະການກະເສດແຫ່ງສະຫະປະຊາຊາດ ຫຼື FAO ໄດ້ມອບຊຸດກວດແບບໄວ ແລະນໍ້າຢາ AgPath-ID™ One-Step RT-PCR Reagents ເພື່ອກວດຫາເຊື້ອພະຍາດ COVID-19 ໃຫ້ແກ່ກະຊວງສາທາລະນະສຸກ ພາຍໄຕ້ “ ການຊ່ວຍເຫຼືອສຸກເສີນ ເພື່ອເສີມສ້າງຄວາມສາມາດ ໃນການກວດຫາພະຍາດ COVID-19 ໃນ ສປປ ລາວ” ດ້ວຍທຶນທີ່ຜ່ານມາທັງໝົດ 300,000 ໂດລາຈາກອົງການ USAID ອົງການ FAO ໄດ້ສະໜອງອຸປະກອນຫຼາຍຢ່າງໃຫ້ແກ່ສູນວິເຄາະ ແລະລະບາດວິທະຍາຂອງກົມຄວບຄຸມພະຍາດຕິດຕໍ່ເພື່ອສະໜັບສະໜູນຄວາມສາມາດໃນການກວດຫາເຊັ່ນວ່າ: ຕູ້ເກັບຕົວຢ່າງ ນໍ້າຢາກວດຫາເຊື້ອ ແລະອຸປະກອນອື່ນໆ ສຳລັບກວດຫາພະຍາດ COVID-19 ຊຸດກວດແບບໄວເຫຼົ່ານີ້ ແມ່ນໄດ້ຮັບທຶນສະໜັບສະໜູນ ຈາກອົງການ USAID ເພື່ອເສີມສ້າງຄວາມສາມາດຂອງລັດຖະບານລາວໃນການຄົ້ນຫາ ແລະຮັບມືກັບພະຍາດ COVID-19 ທີ່ກຳລັງລະບາດຢູ່ໃນຂະນະນີ້ ໃນພິທີມອບ-ຮັບເຂົ້າຮ່ວມໂດຍທ່ານ ດຣ ສະໜອງ ທອງຊະນະ ຮອງລັດຖະ ມົນຕີກະຊວງສາທາລະນະສຸກ ເອກອັກຄະລັດຖະທູດສະຫະລັດອາເມຣິກາປະຈໍາ ສປປ ລາວ ທ່ານ ດຣ ປີເຕີ ເຮມ໋ອນ ແລະ ທ່ານ ນາຊາຣ໌ ຮາຢັດ ຜູ້ຕາງໜ້າອົງການ FAO ປະຈຳລາວ ໃນຄຳຖະແຫຼງຢູ່ໃນພິທີດັ່ງກ່າວ ທ່ານ ດຣ ສະໜອງ ທອງຊະນະ ຮອງລັດຖະ ມົນຕີກະຊວງສາທາລະນະສຸກໄດ້ສະແດງຄວາມຂອບໃຈໃນການສະໜັບສະໜູນເພື່ອຊ່ວຍເຫຼືອລັດຖະບານລາວຕໍ່ສູ້ກັບພະຍາດ COVID-19 ທີ່ກຳລັງລະບາດ “ຂໍສະແດງຄວາມຂອບໃຈ ແລະ ຮູ້ບຸນຄຸນຢ່າງຈິງໃຈຕໍ່ອົງການ USAID ແລະ ອົງການ FAO ແລະທີມງານໃນການສະໜັບສະໜູນອັນມີຄ່າ ແລະຄຳໝັ້ນສັນ ຍາໃນການສືບຕໍ່ສະໜັບສະໜູນ ແລະເຮັດວຽກຢ່າງໄກ້ຊິດກັບກະຊວງສາທາລະ ນະສຸກເພື່ອຮັບມືກັບການລະບາດຂອງພະຍາດ COVID-19 ໃນ ສປປ ລາວ” “ການມອບ-ຮັບໃນມື້ນີ້ ຢືນຢັນຄືນຄວາມມຸ່ງໝັ້ນຂອງພວກເຮົາ ໃນການສະໜັບສະໜູນ ສປປ ລາວ ໃນການຢຸດຕິການແຜ່ລະບາດ ພວກເຮົາພາກພູມໃຈໃນການຮ່ວມມືກັບລັດຖະບານ ສປປ ລາວ ແລະ ອົງການ FAO ໃນວຽກງານທີ່ສຳຄັນນີ້” ນັ້ນຄືຄຳເວົ້າຂອງທ່ານເອກະອັກຄະລັດຖະທູດ ເຮມ໋ອນ “ນອກຈາກການແກ້ໄຂຜົນກະທົບດ້ານສຸຂະພາບ ຈາກພະຍາດໂຄວິດ-19 ສະ ຫະລັດອາເມຣິກາກຳລັງສະຫນັບສະຫນູນລັດຖະບານໃນການແກ້ໄຂຜົນກະທົບທາງດ້ານວຽກງານເສດຖະກິດ ວຽກງານລະບົບການສຶກສາ ແລະວຽກງານດ້ານກົດຫມາຍຂອງລາວ ປີນີ້ແມ່ນສະເຫຼີມສະຫຼອງຄົບຮອບ 5 ປີ ຂອງການເປັນຄູ່ຮ່ວມມືແບບກວມລວມ ລະຫວ່າງສະຫະລັດອາເມຣິກາ ກັບ ສປປ ລາວ ແລະ ພວກເຮົາພູມໃຈ ທີ່ໄດ້ຊ່ວຍເຫຼືອ ສປປ ລາວ ໃຫ້ມີການພັດທະນາດີຂຶ້ນ ແລະ ກ້າວໄປໄກກວ່າພະຍາດໂຄວິດ-19 ” ຜູ້ຕາງໜ້າອົງການ FAO ປະຈຳລາວ ທ່ານນາຊາຣ໌ ຮາຢັດໄດ້ກ່າວວ່າພະຍາດ COVID-19 ສົ່ງຜົນກະທົບຮ້າຍແຮງບໍ່ພຽງແຕ່ຕໍ່ສຸຂະພາບຂອງຄົນ ແຕ່ຍັງມີຜົນກະທົບຕໍ່ລະບົບສະບຽງອາຫານ ຄວາມໝັ້ນຄົງ ທາງດ້ານສະບຽງອາຫານແລະໂພຊະນາການ ຄ້ຳປະກັນຜົນກະທົບທາງດ້ານການດຳລົງຊີວິດແລະລາຍຮັບໂດຍສະເພາະຜູ້ທີ່ໄດ້ຮັບຜົນກະທົບທີ່ເປັນກຸ່ມຄົນທຸກຍາກແລະກຸ່ມທີ່ມີຄວາມຕ້ານທານຕ່ຳຫລາຍ ໃນ ສປປ ລາວ ທ່ານກ່າວຕື່ມວ່າ “ມີພຽງແຕ່ການຮ່ວມມື ແລະການມີສ່ວນຮ່ວມເທົ່ານັ້ນ ພວກເຮົາຈື່ງຈະສາມາດຕໍ່ສູ້ກັບການລະບາດໃຫ້ໄດ້ຢ່າງມີປະສິດຕິພາບ ການຮັກສາຊີວິດ ແລະຄ່ອຍໆຟື້ນຟູສະພາບ ພາຍໃຕ້ການໃຊ້ຊີວິດແບບໃໝ່ ” ທ່ານນາຊາຣ໌ ໄດ້ກ່າວວ່າອົງການ FAO ຢືນຢັນຄຳໝັ້ນສັນຍາ ໃນການສືບຕໍ່ ໃຫ້ການສະໜັບ ສະໜູນ ຊ່ວຍເຫຼືອດ້ານວິຊາການ ແກ່ລັດຖະບານໃນການຮັບມືກັບການແຜ່ລະບາດຂອງພະຍາດ COVID-19 ທ່ານໄດ້ສະແດງຄວາມຂອບໃຈເປັນພິເສດຕໍ່ການປະກອບສ່ວນຂອງອົງການ USAID ໃນການເປັນຄູ່ຮ່ວມງານ ແລະໃຫ້ການສະໜັບສະໜູນລັດຖະບານລາວ ໃນການຕໍ່ສູ້ກັບການລະບາດຂອງພະຍາດ COVID-19 ໂຄງການ ໄດ້ຝຶກອົບຮົມເຈົ້າໜ້າທີ່ປະຈຳດ່ານຊາຍແດນ ໃນບັນດາແຂວງພາກ ເໜືອ ພາກກາງ ແລະພາກໃຕ້ ໃນການການເຝົ້າລະວັງ ການຄົ້ນຫາພະຍາດການເກັບຕົວຢ່າງ ການປ້ອງກັນການຕິດເຊື້ອ ການຄວບຄຸມແລະການປະຕິບັດ ອະນາໄມຂ້າເຊື້ອພະຍາດ COVID-19 ຈັດກອງປະຊຸມຖອດຖອນບົດຮຽນ ແລະແລກປ່ຽນປະສົບການກ່ຽວກັບການປ້ອງກັນ ແລະຮັບມືກັບພະຍາດ COVID-19 ນັກສຳມະນາກອນທີ່ເຂົ້າຮ່ວມ ມີພະ ນັກງານສາທາລະນະສຸກ ສັດຕະວະແພດ ແລະຕຳຫຼວດກວດຄົນເຂົ້າ-ອອກເມືອງ ນອກຈາກນັ້ນ ຍັງໄດ້ໃຫ້ການສະໜັບ ສະໜູນການຢັ້ງຢືນ ແລະກວດສອບຄວາມຖືກຕ້ອງ ຂອງຕູ້ຄວາມປອດໄພທາງດ້ານຊີວະວິທະ ຍາ